
దిశా పటాని గుర్తుందిగా.. తెలుగులో ‘లోఫర్’లో వరుణ్తేజ్ సరసన నటించిన నాయిక. తాజాగా ఈ భామను ‘సంఘమిత్ర’ పాత్ర కోసం ఎంపిక చేసినట్టు వినికిడి. ‘‘దాదాపు నెల రోజుల క్రితమే చిత్ర యూనిట్ ఆమెను సంప్రదించి ఫైనల్ చేసింది. కాకపోతే ఆ పాత్రకు సరిపోయేలా దిశాపటానికి కాస్ట్యూమ్స్, ఇతరత్రా అలంకరణ సామగ్రిని ఎంపిక చేయడానికి చిత్ర రూపకర్తలు ఇన్నాళ్ల సమయం తీసుకున్నారు’’ అని దిశా తరఫు వర్గాలు అంటున్నాయి. తేనాండాళ్ సంస్థ నిర్మించనున్న చిత్రం ‘సంఘమిత్ర’. సుందర్.సి. దర్శకత్వం వహిస్తున్నారు. ఈ సినిమా కోసం కొన్నాళ్ల పాటు కత్తిసాము నేర్చుకున్న శ్రుతీహాసన్ మధ్యలోనే తప్పుకున్నారు. చిత్ర నిర్మాతలు ప్రాపర్గా కేలండర్ ఇవ్వలేదని, బౌండ్ స్ర్కిప్ట్ను తనకు అందజేయలేదని ఆమె కారణాలు ఎత్తిచూపారు. కాగా ఆ పాత్ర కోసమే ప్రస్తుతం చిత్ర యూనిట్ దిశాపటానిని ఎంపిక చేశారు. ఎనిమిదవ శతాబ్దానికి చెందిన సంఘమిత్ర జీవిత కథ ఆధారంగా తెరకెక్కనున్న ఈ చిత్రంలో ఆర్య, ‘జయం’ రవి ఇతర పాత్రల్లో నటించనున్నారు. ఈ సినిమాకు సంబంధించిన పూర్తి వివరాలను నవంబర్ ఆఖరునగానీ, డిసెంబర్ మొదటివారంలో గానీ వెల్లడించాలని తేనాండాళ్ సంస్థ నిర్ణయించినట్టు సమాచారం.

dishaa pataani gurtundigaa.. telugulo ‘lopher’loo varuntej sarasana natinchina naayika. taajaagaa ee bhamanu ‘sanghamitra’ paatra kosam empika chesinattu vinikidi. ‘‘daadaapu nela rojula kritame chitra unit aamenu sampradinchi final chesindi. kakapothe aa paatraku saripoyela disaapataaniki castumes, itaratra alankarana saamagrini empika cheyadaaniki chitra roopakartalu innaalla samayam teesukunnaru’’ ani dishaa tarafu vargaalu antunnayi. tenandal samstha nirminchanunna chitram ‘sanghamitra’. sundar.si. darsakatvam vahistunnaaru. ee sinima kosam konnalla paatu kattisaamu nerchukunna shrutihasan madhyalone tappukunnaru. chitra nirmaatalu praparga calander ivvaledani, bound srciptnu tanaku andajeyaledani aame kaaranaalu ettichuupaaru. kaga aa paatra kosame prastutam chitra unit disaapataanini empika chesaru. enimidava sataabdaaniki chendina sanghamitra jeevita katha aadhaaramgaa terakekkanunna ee chitramlo aarya, ‘jayam’ ravi itara paatrallo natinchanunnaaru. ee sinimaaku sambandhinchina puurti vivaraalanu navambar aakharunagaanii, dissember modativaaramlo gaanee velladinchaalani tenandal samstha nirnayinchinattu samacharam.